CELEX: 32011D0187
Language: fi
Date: 2011-03-24 00:00:00
Title: 2011/187/EU: Komission päätös, annettu 24 päivänä maaliskuuta 2011 , päätöksen 2010/221/EU muuttamisesta siltä osin kuin on kyse kansallisten toimenpiteiden hyväksymisestä ostereiden herpesviruksen 1 μνar (OsHV-1 μνar) tietyille Irlannin ja Yhdistyneen kuningaskunnan alueille kulkeutumisen ehkäisemiseksi (tiedoksiannettu numerolla K(2011) 1825)  ETA:n kannalta merkityksellinen teksti

26.3.2011   
            
            
               FI
            
            
               Euroopan unionin virallinen lehti
            
            
               L 80/15
            
         KOMISSION PÄÄTÖS,
   annettu 24 päivänä maaliskuuta 2011,
   päätöksen 2010/221/EU muuttamisesta siltä osin kuin on kyse kansallisten toimenpiteiden hyväksymisestä ostereiden herpesviruksen 1 μνar (OsHV-1 μνar) tietyille Irlannin ja Yhdistyneen kuningaskunnan alueille kulkeutumisen ehkäisemiseksi
   (tiedoksiannettu numerolla K(2011) 1825)
   (ETA:n kannalta merkityksellinen teksti)
   (2011/187/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon vesiviljelyeläimiin ja niistä saataviin tuotteisiin sovellettavista eläinten terveyttä koskevista vaatimuksista sekä vesieläinten tiettyjen tautien ehkäisemisestä ja torjunnasta 24 päivänä lokakuuta 2006 annetun neuvoston direktiivin 2006/88/EY (1) ja erityisesti sen 43 artiklan 2 kohdan,
   sekä katsoo seuraavaa:
   
               (1)
            
            
               Vesiviljelyeläinten ja luonnonvaraisten vesieläinten tiettyjen tautien vaikutuksen rajoittamiseen tähtäävien kansallisten toimenpiteiden hyväksymisestä neuvoston direktiivin 2006/88/EY 43 artiklan mukaisesti 15 päivänä huhtikuuta 2010 annetussa komission päätöksessä 2010/221/EU (2) säädetään, että ehkäistäkseen tiettyjen tautien kulkeutumisen alueelleen tietyt jäsenvaltiot voivat rajoittaa kyseisten eläinten lähetysten markkinoille saattamista ja tuontia edellyttäen, että kyseiset jäsenvaltiot ovat joko osoittaneet, että niiden alue tai sen tietyt rajatut osa-alueet ovat vapaita kyseisistä taudeista tai että ne ovat perustaneet hävittämisohjelman tällaisen tautivapauden saavuttamiseksi.
            
         
               (2)
            
            
               Tyynenmerenostereiden (Crassostrea gigas) lisääntynyttä kuolleisuutta on havaittu vuodesta 2008 lähtien useilla Irlannin, Ranskan ja Yhdistyneen kuningaskunnan alueilla. Vuonna 2009 tehtyjen epidemiologisten tutkimusten mukaan ostereiden herpesvirus-1 (OsHV-1) -viruksen vastikään kuvattu kanta eli OsHV-1 μνar oli merkittävä tekijä kuolleisuuden lisääntymisessä.
            
         
               (3)
            
            
               Neuvoston direktiivin 2006/88/EY täytäntöönpanemisesta Crassostrea gigas -lajin ostereiden lisääntyneen kuolleisuuden torjuntatoimenpiteiden osalta ostereiden herpesviruksen 1 μνar (OsHV-1 μνar) toteamisen yhteydessä 2 päivänä maaliskuuta 2010 annetun komission asetuksen (EU) N:o 175/2010 (3) antamisen taustalla oli pyrkimys estää OsHV-1 μνar -kannan leviäminen laajemmalle. Asetuksella otettiin käyttöön toimenpiteet kyseisen taudin leviämisen torjumiseksi ja sitä sovelletaan 30 päivään huhtikuuta 2011.
            
         
               (4)
            
            
               Euroopan elintarviketurvallisuusviranomainen, jäljempänä ’elintarviketurvallisuusviranomainen’, antoi 27 päivänä lokakuuta 2010 tieteellisen lausunnon tyynenmerenostereiden (Crassostrea gigas) lisääntyneestä kuolleisuudesta, jäljempänä ’EFSAn lausunto’. (4) Lausunnossaan EFSA toteaa, että OsHV-1 – niin kyseisen ostereiden herpesviruksen vertailukanta kuin sen uusi μ-variantti (μνar) – on liitetty tyynenmerenostereiden munien ja poikasten korkeaan kuolleisuuteen ja että käytettävissä olevan näytön mukaan OsHV-1-tartunta on välttämätön mutta ei itsessään ehkä riittävä kuolleisuuden syy, koska muutkin tekijät näyttävät merkittäviltä. ESFAn lausunnossa todetaan lisäksi, että OsHV-1 μνar näyttää olevan hallitseva viruskanta vuosina 2008–2010 ilmenneessä kuolleisuuden lisääntymisessä, vaikka ei olekaan selvää, johtuuko tämä virulenssin lisääntymisestä vai muista epidemiologisista tekijöistä.
            
         
               (5)
            
            
               Irlanti, Espanja, Alankomaat ja Yhdistynyt kuningaskunta muodostivat vuonna 2010 ohjelmia OsHV-1 μνar -kannan havaitsemiseksi varhaisessa vaiheessa ja sovelsivat asetuksessa (EU) N:o 175/2010 säädettyjä viennin rajoituksia. Kyseisten jäsenvaltioiden näiden ohjelmien puitteissa toteuttaman seurannan tulokset viittaavat siihen, että osa unionista on OsHV-1 μνar -kannasta vapaa.
            
         
               (6)
            
            
               Irlanti ja Yhdistynyt kuningaskunta ovat toimittaneet komissiolle seurantaohjelmat hyväksyttäviksi direktiivin 2006/88/EY mukaisesti, jäljempänä ’seurantaohjelmat’. Seurantaohjelmilla pyritään osoittamaan, että alueet, joilla OsHV-1 μνar -kantaa ei ole havaittu, ovat kyseisestä viruksesta vapaita, ja ehkäisemään sen kulkeutuminen kyseisille alueille.
            
         
               (7)
            
            
               Irlannin ja Yhdistyneen kuningaskunnan on seurantaohjelmien mukaisesti tarkoitus soveltaa OsHV-1 μνar -kantaan direktiivissä 2006/88/EY vahvistettuja bioturvallisuutta koskevia perustoimenpiteitä vastaavia toimenpiteitä ja kohdennettua seurantaa. Lisäksi niiden on määrä rajoittaa tyynenmerenostereiden siirtoja kaikille seurantaohjelmien piiriin kuuluville alueille.
            
         
               (8)
            
            
               Seurantaohjelmissa siirtorajoitukset rajattaisiin sellaisiin tyynenmerenostereihin, jotka on tarkoitettu viljely- ja uudelleensijoitusalueille sekä lähettämöihin, puhdistuslaitoksiin tai vastaaviin laitoksiin, joita ei ole varustettu sellaisilla jätevedenkäsittelyjärjestelmillä, joilla riski tautien leviämisestä luonnonvesiin alennetaan hyväksyttävälle tasolle.
            
         
               (9)
            
            
               EFSAn lausunnon päätelmät ja epidemiologiset tiedot vuodelta 2010 viittaavat siihen, että OsHV-1 μνar -kannan leviäminen viruksesta vapaille alueille lisää todennäköisesti kuolleisuutta ja aiheuttaa näin merkittäviä tappioita tyynenmerenosterien tuotannolle.
            
         
               (10)
            
            
               Näin ollen on aiheellista soveltaa rajoituksia tyynenmerenostereiden siirtoihin seurantaohjelmien piiriin kuuluville alueille, jotta ehkäistään OsHV-1 μνar -kannan kulkeutuminen kyseisille alueille. Unionin lainsäädännön selkeyden ja yksinkertaistamisen vuoksi vastaavat markkinoille saattamista koskevat vaatimukset on sisällytettävä neuvoston direktiivin 2006/88/EY täytäntöönpanosta vesiviljelyeläinten ja niistä saatavien tuotteiden markkinoille saattamista ja yhteisöön tuontia koskevien edellytysten ja todistusvaatimusten osalta ja tartunnanlevittäjälajien luettelon vahvistamiseksi 12 päivänä joulukuuta 2008 annettuun komission asetukseen (EY) N:o 1251/2008 (5).
            
         
               (11)
            
            
               Sen vuoksi kyseiset seurantaohjelmat olisi hyväksyttävä.
            
         
               (12)
            
            
               Koska OsHV-1 μνar on uusi tauti, johon liittyy vielä monta epävarmuustekijää, tällä päätöksellä hyväksytyissä seurantaohjelmissa asetettuja siirtorajoituksia olisi arvioitava uudelleen ja niiden asianmukaisuus ja tarpeellisuus olisi arvioitava uudelleen aikanaan. Tämän vuoksi tässä päätöksessä säädettyjä markkinoille saattamista koskevia vaatimuksia olisi sovellettava vain tietyn aikaa. Irlannin ja Yhdistyneen kuningaskunnan olisi lisäksi lähetettävä vuosittain kertomukset komissiolle siirtorajoitusten sujumisesta ja toteutetusta seurannasta.
            
         
               (13)
            
            
               Jos OsHV-1 μνar -kantaa epäillään esiintyvän seurantaohjelmien piiriin kuuluvilla alueilla, asiaa on tutkittava ja tutkimuksen aikana olisi sovellettava tiettyjä direktiivissä 2006/88/EY säädettyjä siirtorajoituksia, jotta voidaan suojella muita jäsenvaltioita, joilla on OsHV-1 μνar -kannan osalta hyväksytyt kansalliset toimenpiteet. Jotta lisäksi helpotettaisiin hyväksyttyjen kansallisten toimenpiteiden uudelleenarviointia, kaikki myöhemmät tautivahvistukset olisi ilmoitettava komissiolle ja muille jäsenvaltioille.
            
         
               (14)
            
            
               Sen vuoksi päätöstä 2010/221/EU olisi muutettava.
            
         
               (15)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2010/221/EU seuraavasti:
   
               1)
            
            
               Korvataan 1 artikla seuraavasti:
               ”1 artikla
               Kohde ja soveltamisala
               Tällä päätöksellä hyväksytään päätöksen liitteissä I, II ja III lueteltujen jäsenvaltioiden kansalliset toimenpiteet vesiviljelyeläinten ja luonnonvaraisten vesieläinten tiettyjen tautien vaikutuksen ja leviämisen rajoittamiseksi direktiivin 2006/88/EY 43 artiklan 2 kohdan mukaisesti.”
            
         
               2)
            
            
               Lisätään 3 a artikla seuraavasti:
               ”3 a artikla
               Ostereiden herpesvirusta 1 μνar (OsHV-1 μνar) koskevien kansallisten seurantaohjelmien hyväksyminen
               1.   Hyväksytään ostereiden herpesvirusta 1 μνar (OsHV-1 μνar) koskevat liitteessä III olevan taulukon toisessa sarakkeessa lueteltujen jäsenvaltioiden seurantaohjelmat taulukon neljännessä sarakkeessa lueteltujen alueiden osalta, jäljempänä ’seurantaohjelmat’.
               2.   Liitteessä III olevassa taulukossa luetellut jäsenvaltiot voivat 30 päivään huhtikuuta 2013 asti edellyttää, että seuraavat kyseisen liitteen neljännessä sarakkeessa luetellulle alueelle tuotavat lähetykset täyttävät seuraavat vaatimukset:
               
                           a)
                        
                        
                           viljely- ja uudelleensijoitusalueille tarkoitettujen tyynenmerenostereiden lähetysten on oltava asetuksen (EY) N:o 1251/2008 8 a artiklassa vahvistettujen markkinoille saattamista koskevien vaatimusten mukaiset;
                        
                     
                           b)
                        
                        
                           tyynenmerenostereiden lähetysten on oltava asetuksen (EY) N:o 1251/2008 8 b artiklassa vahvistettujen markkinoille saattamista koskevien vaatimusten mukaiset, silloin kun nämä lähetykset on ennen ihmisravinnoksi käyttämistä tarkoitettu lähettämöihin, puhdistuslaitoksiin ja vastaaviin laitoksiin, joita ei ole varustettu sellaisella jätevedenkäsittelyjärjestelmällä, jonka osalta toimivaltainen viranomainen on validoinut, että
                           
                                       i)
                                    
                                    
                                       se inaktivoi vaipalliset virukset tai
                                    
                                 
                                       ii)
                                    
                                    
                                       se alentaa riskin tautien leviämisestä luonnonvesiin hyväksyttävälle tasolle.”
                                    
                                 
                     
         
               3)
            
            
               Korvataan 4 artikla seuraavasti:
               ”4 artikla
               Raportointi
               1.   Liitteissä I ja II lueteltujen jäsenvaltioiden on viimeistään kunkin vuoden 30 päivänä huhtikuuta toimitettava komissiolle raportti 2 ja 3 artiklassa tarkoitetuista hyväksytyistä kansallisista toimenpiteistä.
               2.   Liitteessä III lueteltujen jäsenvaltioiden on viimeistään kunkin vuoden 31 päivänä joulukuuta toimitettava komissiolle raportti 3 a artiklassa tarkoitetuista hyväksytyistä kansallisista toimenpiteistä.
               3.   Edellä 1 ja 2 kohdassa tarkoitetun raportin on sisällettävä ainakin seuraavat ajan tasalla olevat tiedot:
               
                           a)
                        
                        
                           kansallisten toimenpiteiden kohteena olevien tautien aiheuttamat merkittävät riskit vesiviljelyeläinten tai luonnonvaraisten vesieläinten terveystilanteelle sekä kyseisten toimenpiteiden tarpeellisuus ja asianmukaisuus;
                        
                     
                           b)
                        
                        
                           taudista vapaan aseman säilyttämiseksi toteutetut kansalliset toimenpiteet, mukaan luettuna mahdollisesti toteutettu testaus; tällaista testausta koskevat tiedot on toimitettava käyttäen komission päätöksen 2009/177/EY (6) liitteessä VI esitettyä mallia;
                        
                     
                           c)
                        
                        
                           hävittämis- tai seurantaohjelman kehittyminen, mukaan luettuna mahdollisesti toteutettu testaus; tällaista testausta koskevat tiedot on toimitettava käyttäen päätöksen 2009/177/EY liitteessä VI esitettyä mallia.
                        
                     
         
               4)
            
            
               Lisätään 5 a artikla seuraavasti:
               ”5 a artikla
               Ostereiden herpesvirusta 1 μνar (OsHV-1 μνar) koskevat epäilyt ja sen havaitseminen seurantaohjelmien piiriin kuuluvilla alueilla
               1.   Jos liitteessä III lueteltu jäsenvaltio epäilee OsHV-1 μνar -virusta esiintyvän alueella, joka on lueteltu kyseisen liitteen neljännessä sarakkeessa, kyseisen jäsenvaltion on toteutettava toimenpiteet, jotka vastaavat vähintään direktiivin 2006/88/EY 28 artiklassa, 29 artiklan 2, 3 ja 4 kohdassa sekä 30 artiklassa vahvistettuja toimenpiteitä.
               2.   Jos OsHV-1 μνar -viruksen havaitseminen 1 kohdassa tarkoitetuilla alueilla vahvistetaan epidemiologisessa tutkimuksessa, asianomaisen jäsenvaltion on ilmoitettava komissiolle ja muille jäsenvaltioille asiasta sekä kaikista mainitun taudin rajoittamiseksi toteutetuista toimenpiteistä.”
            
         
               5)
            
            
               Lisätään uusi liite III, jonka teksti on tämän päätöksen liitteenä.
            
         2 artikla
   Tätä päätöstä sovelletaan 1 päivästä toukokuuta 2011.
   3 artikla
   Tämä päätös on osoitettu kaikille jäsenvaltioille.
   
      Tehty Brysselissä 24 päivänä maaliskuuta 2011.
      
         
            Komission puolesta
         
         John DALLI
         
            Komission jäsen
         
      
   
   
      (1)  EUVL L 328, 24.11.2006, s. 14.
   
      (2)  EUVL L 98, 20.4.2010, s. 7.
   
      (3)  EUVL L 52, 3.3.2010, s. 1.
   
      (4)  EFSA Journal 2010;8(11):1894.
   
      (5)  EUVL L 337, 16.12.2008, s. 41.
   
      (6)  EUVL L 63, 7.3.2009, s. 15.”
   
      LIITE
      
         
            ”LIITE III
            
               Jäsenvaltiot ja alueet, joilla on ostereiden herpesviruksen 1 μνar (OsHV-1 μνar) osalta seurantaohjelmat ja jotka saavat toteuttaa kansallisia toimenpiteitä kyseisen taudin torjumiseksi direktiivin 2006/88/EY 43 artiklan 2 kohdan mukaisesti
            
            
                        Tauti
                     
                     
                        Jäsenvaltio
                     
                     
                        Tunnus
                     
                     
                        Hyväksyttyjen kansallisten toimenpiteiden kohteena olevien alueiden maantieteelliset rajat (jäsenvaltiot, vyöhykkeet ja osastot)
                     
                  
                        Ostereiden herpesvirus 1 μνar (OsHV-1 μνar)
                     
                     
                        Irlanti
                     
                     
                        IE
                     
                     
                        Osasto 1: Sheephaven Bay ja Gweedore Bay
                        Osasto 2: Gweebara Bay
                        Osasto 3: Drumcliff Bay, Killala Bay, Broadhaven Bay ja Blacksod Bay
                        Osasto 4: Ballinakill Bay ja Streamstown Bay
                        Osasto 5: Bertraghboy Bay ja Galway Bay
                        Osasto 6: Shannon Estuary ja Poulnasharry Bay, Askeaton Bay ja Ballylongford Bay
                        Osasto 7: Kenmare Bay
                        Osasto 8: Dunmanus Bay
                        Osasto 9: Kinsale Bay ja Oysterhaven Bay
                     
                  
                        Yhdistynyt kuningaskunta
                     
                     
                        UK
                     
                     
                        Ison-Britannian koko alue, paitsi Whitestable Bay, Kent
                        Pohjois-Irlannin koko alue, paitsi Killough Bay, Lough Foyle ja Carlington Lough.”